รัฐมนตรีว่าการกระทรวงทรัพยากรธรรมชาติและสิ่งแวดล้อม ตั้งเป้าเพิ่มพื้นที่ป่าเป็น 100 ล้านต้น ตามนโยบายรัฐบาล
รัฐมนตรีว่าการกระทรวงทรัพยากรธรรมชาติและสิ่งแวดล้อม ตั้งเป้าเพิ่มพื้นที่ป่าเป็น 100 ล้านต้น ตามนโยบายรัฐบาลนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวตอนหนึ่งในเวทีเสวนา Talk To Top ว่า ตลอดระยะเวลา 3 เดือนที่ผ่านมาในการดำรงตำแหน่งรัฐมนตรีว่าการกระทรวงทรัพยากรธรรมชาติและสิ่งแวดล้อม ได้เน้นดำเนินการเตรียมความพร้อมและขจัดอุปสรรคที่เป็นปัญหาต่อการเดินหน้าแก้ไขปัญหาสิ่งแวดล้อม ยึดหลักการทำงานตามกฎหมายและน้อมนำแนวทางตามพระราชดำริพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบาทสมเด็จพระวชิรเกล้าเจ้าอยู่หัว มาเป็นกรอบการทำงานและวางรากฐานให้มีความมั่นคง โดยหลังจากนี้จะเป็นการเดินหน้าเพื่อให้การทำงานมีประสิทธิภาพมากขึ้น เริ่มตั้งแต่บุคลากร ที่จะได้รับการพัฒนาประสิทธิภาพผ่านวิทยาลัยการจัดการทรัพยากรธรรมชาติและสิ่งแวดล้อม ที่จะเปิดการเรียนการสอนในวันที่ 1 มกราคม 2563 ซึ่งเป็นสถาบันการศึกษาด้านสิ่งแวดล้อม เติมเต็มความรู้ความเข้าใจของบุคลากรในการดูแลรักษาสิ่งแวดล้อม และทราบถึงทิศทางการทำงาน และความเติบโตในสายงานด้านสิ่งแวดล้อม รวมถึงการลงพื้นที่จริง เพื่อทำความเข้าใจลักษณะของชุมชนที่มีความแตกต่างกันในร่วมกันอนุรักษ์สิ่งแวดล้อม ด้านทรัพยากรธรรมชาติ โดยเฉพาะการปลูกป่าทดแทนในโครงการเฉลิมพระเกียรติฯ ต่างๆ ซึ่งในช่วงที่ผ่านมาถือว่ามีความก้าวหน้า จากเดิมที่เคยตั้งเป้าในการเพิ่มพื้นที่ป่า 10 ล้านต้น แต่ปัจจุบันมีการเพิ่มพื้นที่ป่าได้มากกว่า 12 ล้านต้น ทำให้หลังจากนี้กระทรวงได้เปลี่ยนเป้าหมายจะเพิ่มพื้นที่ป่าให้ได้ 100 ล้านต้น ควบคู่ไปกับการหาที่ดินทำกินให้กับประชาชน ผ่านโครงการจัดที่ดินทำกินให้ชุมชนตามนโยบายรัฐบาลรัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวอีกว่า ขณะที่การบริหารจัดการน้ำ กับการให้ความรู้กับประชาชน และสนับสนุนงบประมาณในการเพิ่มแหล่งน้ำในพื้นที่ต่างๆ โดยเฉพาะน้ำใต้ดิน หรือน้ำบาดาล นั้นมีการจัดทำแผนที่น้ำบาดาล เพื่อให้ประชาชนรับทราบที่สำคัญจะมีการลดใช้พลาสติกโดยได้เริ่มนับถอยหลังที่จะประกาศการเลิกใช้ถุงพลาสติกในวันที่ 1 มกราคม 2563 ซึ่งขณะนี้ถือว่าทุกหน่วยงานและประชาชนเริ่มตื่นตัวในการดูแลและใส่ใจสิ่งแวดล้อมแล้ว